Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: család-, gyermek- és ifjúságvédelmi ágazatban történő végrehajtásáról szóló 113/1992. (VII. 14.) Korm. rendelet
Paragraph Index: 1107

család-, gyermek- és ifjúságvédelmi ágazatban történő végrehajtásáról szóló 113/1992. (VII. 14.) Korm. rendelet 2—3. §-a, illetve az intézmény szervezeti és működési szabályzatának az igazgató által hivatkozott rendelkezései alapján — figyelemmel arra, hogy a mentálhigiénés csoport vezetője nem minősül vezető beosztásnak — megállapította, hogy nem okozott összeférhetetlenséget és alkotmányos joggal összefüggő visszásságot annak ténye, hogy a mentálhigiénés csoport vezetőjének gyermeke a vizsgálatot megelőzően, illetve annak időpontjában a csoportvezető közvetlen irányítása alatt dolgozott, ezért ajánlását visszavonta. Felkérte, hogy intézkedjen az intézet fiúpavilonjának folyosóján beázott elektromos elosztódoboz előidézte baleseti forrás felszámolásáról. Az intézet igazgatója szerint a vizsgálat által tapasztalt elosztódoboz beázása nem állt fenn. A kapott választ az országgyűlési biztos nem fogadta el. A vizsgálatot végzők az intézményben végzett helyszíni vizsgálatuk során — a jelentésben hivatkozott adatok, tények és körülmények tényszerű szerepeltetése érdekében — fénykép- és videofelvételeket készítettek. A jelentésben valóban nem szerepel, hogy a pavilon folyosóján egészen pontosan hol, melyik bejárati ajtó felett volt tapasztalható a kifogásolt beázás. A beázott elosztódoboz pontos helyének meghatározásában, tekintettel arra, hogy a felvételen csak a beázás ténye rögzített — a fényképről készült fénymásolat megküldésén túl —, további segítséget adni nem állt módunkban. Tekintettel azonban arra, hogy az intézet folyosóján készített fényképen jól kivehető a falon futó elektromos vezeték elosztódoboza beázásának és salétromosodásának ténye, a baleseti forrás felszámolására tett ajánlást az országgyűlési biztos változatlan formában fenntartotta. A fenntartó az intézet álláspontjának felülvizsgálata során az országgyűlési biztos által tett kezdeményezést elfogadta. Felkérte, hogy intézkedjen annak az intézeti gyakorlatnak a megszüntetéséről, hogy munkaidő alatt a gondozottak csak az ügyeletes gondozó segítségével tudjanak lakószobájukba bejutni és használni a lakóépület mellékhelyiségeit. Az igazgató válaszlevelében nem vitatta annak tényét, hogy a munkaidő alatt a lakóépületek szobáit és a mellékhelyiségeket zárva tartják, és a kulcsok az ügyeletes gondozónál vannak. A kialakult gyakorlatot azzal indokolta, hogy így igyekeznek megelőzni a lopásokat. A jelentésben e gyakorlat helytelenítése mellett az intézmény házirendje VI. pontjának azon előírását is kifogásolta, amely szerint a gondozottnak jogában áll pénzét, érték- és vagyontárgyait magánál tartani, nem kérheti azonban ezen tárgyak megőrzését, mert az intézet keretein belül a biztonságos megőrzés feltételei nem adottak. A kapott választ az országgyűlési biztos nem fogadta el. Nem vitatva az igazgató válaszlevelének azon megállapítását, miszerint: „rendkívül nehéz feladat a lopások megelőzése és megakadályozása, mert egyes lakókban nem fejlődött ki olyan morális érzés, hogy fékentartaná a lopásoktól, mások pedig tudatosan kihasználják a lehetőséget és eltulajdonítják lakótársaik tulajdonát képező tárgyakat”, rá kellett mutatnia az intézet vezetése teremtette helyzet visszás voltára. A gondozottak vagyontárgyainak megőrzéséről, mint a megelőzés leginkább kézenfekvő módjáról — jogszabályi kötelezés ellenére — nem gondoskodnak, de a szigorú ellenőrzést — egyebek mellett — az értékek után

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes